
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 62
                                                              din 31 martie 2022
   privind prelungirea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.767/08.03.2022 şi la Consiliul Local Sighișoara cu nr. 9.730/22.03.2022, de referatul de aprobare, înregistrat cu nr. 7.770/08.03.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că se impune prelungirea contractului de închiriere nr. 11/2012, așa cum a fost modificat și completat prin actul adițional nr. 1/2017, încheiat între Municipiul Sighișoara și doamna Mihai Zorița, având ca obiect terenul situat în Municipiul Sighișoara, sat Hetiur, nr. 208, în suprafață de 2.460 mp., din care 874 mp. cu categoria de folosință curți - construcții și 1.586 mp. cu categoria de folosință arabil, înscris în C.F. nr. 52819 Sighișoara, nr. C.F. vechi 1396, nr. top. 922, 923 și nr. cad. 52819, cu destinația de teren curți - construcții și teren arabil, aferent construcțiilor, al cărui termen va expira la data de 31.03.2022;
Având în vedere că se impune prelungirea contractului de închiriere nr. 43/4900/2012, așa cum a fost modificat și completat prin actul adițional nr. 1/2017, încheiat cu S.C. TBS AVIATION S.R.L., având ca obiect terenul în suprafață de 1.597 mp., înscris în C.F. nr. 52751 Sighișoara, nr. C.F. vechi 11372, nr. cad. vechi 1353/3, nr. top. 555/3/3 și nr. cad. 52751, situat în Municipiul Sighișoara, str. Mihai Eminescu nr. 4 - 6, cu destinația de teren curți - construcții, aferent construcției C1 – hală de producție mecanică fină, proprietatea chiriașului, al cărui termen va expira la data de 31.03.2022;
Având în vedere cererea înregistrată la Municipiul Sighişoara cu nr. 6.738/28.02.2022, formulată de doamna Sandu Rodica, cu referire la prelungirea contractului de închiriere nr. 161/2008, așa cum a fost modificat și completat prin actele adiționale nr. 1 - 8, având ca obiect spațiul situat în Municipiul Sighișoara, str. Cositorarilor nr. 1 - 3, compus din două încăperi în suprafață de 24 mp., cu destinația de toaletă publică, al cărui termen va expira la data de 31.03.2022;
Având în vedere clauza din contractele de închiriere, al căror termen va expira la data de 31.03.2022, care prevede că la expirarea termenului, proprietarul/administratorul poate prelungi contractele, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură terenuri, mai sus menționate, se află în intravilanul Municipiului Sighișoara – domeniul privat, iar spațiul cu altă destinație decât locuință, respectiv cu destinația de toaletă publică, se află în intravilanul Municipiului Sighișoara – domeniul public;
Având în vedere prevederile Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;
Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin prelungirea contractelor de închiriere, nu sunt afectate planurile de sistematizare şi că terenurile, respectiv spațiul cu altă destinație decât locuință amintite mai sus, nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere prevederile art. 555 - 566, art.  858 - 865  şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare;
Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond locativ, înregistrat cu nr. 7.769/08.03.2022, prin care se propune prelungirea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,a” și „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. (1) Se aprobă prelungirea contractului de închiriere nr. 11/2012, așa cum a fost modificat și completat prin actul adițional nr. 1/2017, încheiat între Municipiul Sighișoara și doamna Mihai Zorița, având ca obiect terenul situat în Municipiul Sighișoara, sat Hetiur, nr. 208, în suprafață de 2.460 mp., din care 874 mp. cu categoria de folosință curți - construcții și 1.586 mp. cu categoria de folosință arabil, înscris în C.F. nr. 52819 Sighișoara, nr. C.F. vechi 1396, nr. top. 922, 923 și nr. cad. 52819, cu destinația de teren curți - construcții și teren arabil, aferent construcțiilor, al cărui termen va expira la data de 31.03.2022.
(2) Chiria va fi de 394,72 lei/an (874 mp. x 0,5 lei/mp./an + 1.586 mp. x 0,08 lei/mp./an x 30%), stabilită conform art. 5, alin. (1) și art. 1, lit. a.2) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2022 până la data de 31.03.2027.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 43/4900/2012, așa cum a fost modificat și completat prin actul adițional nr. 1/2017, încheiat cu S.C. TBS AVIATION S.R.L., având ca obiect terenul în suprafață de 1.597 mp., înscris în C.F. nr. 52751 Sighișoara, nr. C.F. vechi 11372, nr. cad. vechi 1353/3, nr. top. 555/3/3 și nr. cad. 52751, situat în Municipiul Sighișoara, str. Mihai Eminescu nr. 4 - 6, cu destinația de teren curți - construcții, aferent construcției C1 – hală de producție mecanică fină, proprietatea chiriașului, al cărui termen va expira la data de 31.03.2022.
(2) Chiria va fi de 3.194 lei/mp./lună, respectiv 1.597 mp. x 2 lei/mp./lună, stabilită conform prevederilor pct. 29 din anexa 1 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2022 până la data de 31.03.2027.

(4) Prelungirea contractului de închiriere se va face prin act adiţional.
Art. 3. (1) Se aprobă prelungirea contractului de închiriere nr. 161/2008, așa cum a fost modificat și completat prin actele adiționale nr. 1 - 8, încheiat între Municipiul Sighișoara și doamna Sandu Rodica, titulară a ÎNTREPRINDERII FAMILIALE SANDU A RODICA, având ca obiect spațiul 
situat în Municipiul Sighișoara, str. Cositorarilor nr. 1 - 3, compus din două încăperi în suprafață de 24 mp., cu destinația de toaletă publică, al cărui termen va expira la data de 31.03.2022.
(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (unu) an, respectiv de la data de 01.04.2022 până la data de 31.03.2023.

(4) Prelungirea contractului de închiriere se va face prin act adiţional.
Art. 4. Prelungirea contractelor de închiriere menționate anterior în prezenta hotărâre se va face numai dacă chiriașii nu figurează cu debite restante față de Municipiul Sighișoara, la data încheierii actului adiţional.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  4 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  1 ex. Biroul Juridic;
  1 ex. doamna Mihai Zorița;
  1 ex. S.C. TBS AVIATION S.R.L.;

  1 ex. doamna Sandu Rodica.
16 ex.
B.A. 
